



                                                         PATVIRTINTA: Įsak. 2026-08- 31 Nr. (1.3) V-25



BAISOGALOS MOKYKLOS-DARŽELIO  2026–2027 MOKSLO METŲ
PRIEŠMOKYKLINIO UGDYMO TVARKOS APRAŠAS

I SKYRIUS 
BENDROSIOS NUOSTATOS

1. [bookmark: _Hlk104894182]Baisogalos mokyklos-darželio  2026–2027 mokslo metų priešmokyklinio ugdymo tvarkos aprašas (toliau – Tvarkos aprašas) nustato bendrąsias priešmokyklinio ugdymo organizavimo nuostatas, priešmokyklinio ugdymo organizavimą ir finansavimą.
2. Baisogalos mokykla-darželis   (toliau – mokykla) priešmokyklinį ugdymą vykdo pagal vienerių metų priešmokyklinio ugdymo bendrąją programą (toliau – Programa).
3. Priešmokyklinio ugdymo organizavimo forma yra priešmokyklinio ugdymo grupė (toliau – PUG).
4. Tvarkos apraše vartojamos sąvokos apibrėžtos Lietuvos Respublikos švietimo įstatyme (toliau – Švietimo įstatymas).

II SKYRIUS 
BENDROSIOS PRIEŠMOKYKLINIO UGDYMO ORGANIZAVIMO NUOSTATOS

5. Priešmokyklinis ugdymas:
5.1. pradedamas teikti vaikui, kai tais kalendoriniais metais iki balandžio 30 dienos jam sueina 5 metai;
5.2. gali būti pradedamas teikti vaikui, kai jam tais kalendoriniais metais 5 metai sueina iki rugsėjo 1 dienos, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą; 
5.3. turi būti pradėtas teikti ne vėliau, negu vaikui tais kalendoriniais metais sueina 6 metai; 
5.4. gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai; 
5.5. tėvai (globėjai) turi teisę kreiptis į pedagoginę psichologinę tarnybą arba švietimo pagalbos tarnybą (toliau kartu – Tarnyba), kurios aptarnavimo teritorijoje yra švietimo teikėjas, dėl vaiko, kuriam 5 metai sueina iki balandžio 30 d., brandumo ugdytis pagal priešmokyklinio ugdymo programą vertinimo. Rekomenduojama kreiptis ne anksčiau, nei vaikui sueina 4 metai 8 mėnesiai (atsižvelgiant į vaiko brandumo mokyklai įvertinimo testo taikymo galimybes). Tarnyba ne vėliau kaip per 20 darbo dienų, bet ne vėliau kaip iki rugpjūčio 31 d., nuo kreipimosi dienos pateikia rekomendacijas tėvams (globėjams) dėl vaiko pasirengimo mokytis; tėvai (globėjai), nusprendę pasinaudoti teise įvertinti vaiko brandumą ugdytis pagal priešmokyklinio ugdymo programą, į Tarnybą privalo kreiptis ne vėliau kaip iki rugpjūčio 1 d. imtinai; 
5.6. gali trukti dvejus metus, jeigu vaikui priešmokyklinis ugdymas buvo pradėtas teikti, kai jam tais kalendoriniais metais suėjo 5 metai, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą; 
5.7. gali būti neteikiamas tėvų (globėjų) pageidavimu vaikui, kuriam tais kalendoriniais metais sueina 6 metai, tuo atveju, kai užsienio valstybėje vaikas ugdymo įstaigoje buvo ugdomas švietimo programą ne trumpiau kaip 640 val. per metus ir tėvai (globėjai) pateikia tai patvirtinančius dokumentus (toliau – Dokumentai) mokyklai, vykdančiai pradinio ugdymo programą. Jei tėvų (globėjų) pateikti Dokumentai pripažįstami kaip įrodantys vaiko ugdymąsi, tai tėvų (globėjų) sprendimu vaikas gali būti ugdomas pagal pradinio ugdymo programą. Tėvų (globėjų) sprendimu vaikas, kuriam tais kalendoriniais metais sueina 6 metai ir jis buvo ugdomas užsienio valstybėje ugdymo įstaigoje pagal ikimokyklinio, priešmokyklinio ar kitą neformaliojo ugdymo / vaikų švietimo ar formaliojo švietimo programą, gali būti ugdomas pagal Programą. 
6. Priešmokyklinis ugdymas mokykloje vykdomas pagal Programą, kurios             trukmė per metus yra: 
6.1. bendrosios paskirties PUG „Boružėliai “ (toliau – PUG „Boružėliai “) 1400 val.;
6.2. [bookmark: _GoBack]jungtinė bendrosios paskirties IUG „Drugeliai“ (toliau – IUG „Drugeliai“) 1400 val.; 
6.3. bendrosios paskirties PUG „ Meškučiai“ (toliau – PUG  „Meškučiai“ ) 700 val..
7. Vaikui Programos minimali trukmė per metus gali būti:
7.1. 160 valandų per metus, jei gydytojų konsultacinė komisija (toliau – GKK) vaikui yra paskyrusi ugdymą namie 12 mėnesių;
7.2. 5 valandos per savaitę, jei GKK vaikui yra paskyrusi ugdymą namie ne trumpiau kaip 1 mėnesį;
7.3. 5 valandos per savaitę vaikui, sergančiam įvairiomis ligomis, besigydančiam medicininės reabilitacijos ir sanatorinio gydymo sveikatos priežiūros įstaigoje.
8. Medicininės reabilitacijos ir sanatorinio gydymo sveikatos priežiūros įstaigoje ugdymą organizuoja sanatorijos mokykla. Vaikai ugdomi grupėje, jei nesusidaro grupė, vaikas ugdomas individualiai.
9. Pagal Programą vaikas gali būti ugdomas (ugdytis) šeimoje, vadovaujantis Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo. 
10. Dėl vaiko mokymo namie vienas iš tėvų (globėjų) prašymą teikia mokyklos vadovui. Prie prašymo pridedama GKK pažyma. Vaiko ugdymas namie per tris darbo dienas įforminamas Mokyklos vadovo įsakymu.
11. Mokykla, atsižvelgdama į tėvų (globėjų) poreikius ir galimybes, su tėvais (globėjais) aptaria ir pasirašo mokymo sutartį, kurioje nurodoma: mokymo sutarties šalys, ugdymo Programa, jos pradžios ir pabaigos laikas, šalių įsipareigojimai, įtraukiant teises ir pareigas pagal Lietuvos Respublikos švietimo įstatymo 43 straipsnio 11 dalį bei 47 straipsnį, sutarties keitimo, nutraukimo pagrindai, padariniai ir kitos nuostatos, neprieštaraujančios kitiems teisės aktams. 
12. Vaikų tėvai (globėjai) privalo užtikrinti vaiko punktualų, reguliarų mokyklos lankymą (jei vaikas negali atvykti į mokyklą, nedelsiant turi informuoti mokyklą) ir kitų mokymo sutartyje nurodytų pareigų vykdymą.
13. Vaikų lankomumas yra žymimas PUG „Boružėliai “, IUG „Drugeliai“  ir PUG „Meškučiai“ dienynuose. Dienyno formą tvirtina Lietuvos Respublikos švietimo, mokslo ir sporto ministras. 
14. Mokykla dienynus sudaro elektroninių dienynų duomenų pagrindu. 
15. Vaikams, kuriems nustatyti specialieji ugdymosi poreikiai, Programą pritaiko PUG „Boružėliai “, IUG „Drugeliai“  ir PUG „Meškučiai“ dirbantys priešmokyklinio ir ikimokyklinio  ugdymo mokytojai kartu su mokyklos vaiko gerovės komisija, sudaryta vadovaujantis Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. balandžio 11 d. įsakymu Nr. V-579 „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“, ir tėvais (globėjais), vadovaujantis Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“. 
16. PUG „Boružėliai “, IUG „Drugeliai“, PUG „ Meškučiai“  kuriose, pritaikius Programą, ugdomi ir vaikai, turintys vidutinių, didelių ir (ar) labai didelių specialiųjų ugdymosi poreikių, Tarnybos sprendimu kartu su priešmokyklinio ugdymo mokytoju dirba mokytojo padėjėjas, teikiantis specialiąją pagalbą, vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“. 
17. Grupėse vaikų skaičius negali viršyti pagal amžiaus grupes Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, nurodyto vaikų skaičiaus.

III SKYRIUS 
PRIEŠMOKYKLINIO UGDYMO ORGANIZAVIMAS
18. Ugdymo organizavimas 2026–2027 mokslo metais:
18.1. mokslo metai prasideda rugsėjo 1 d., baigiasi rugpjūčio 31 d.;
18.2. [bookmark: _Hlk104882825]ugdymo procesas prasideda rugsėjo 1 d., baigiasi gegužės 31 d. Priešmokyklinis ugdymas organizuojamas  pagal bendrojo ugdymo mokykloms nustatytą mokinių atostogų laiką ir tėvų (globėjų) poreikius);
18.3. ugdymo proceso trukmė – 175 dienos. 
18.4. Radviliškio rajono savivaldybės tarybos 2026 m. kovo 26  d.  Nr. T-922 sprendimu „Dėl Radviliškio rajono savivaldybės švietimo įstaigų ikimokyklinio ir priešmokyklinio ugdymo grupių, vaikų skaičiaus, ikimokyklinio ugdymo grupių veiklos trukmės, priešmokyklinio ugdymo organizavimo modelių, bendrojo ugdymo mokyklų klasių komplektų, mokinių skaičiaus 2026–2027 mokslo metais nustatymo“ mokyklai buvo nustatytas PUG komplektų, vaikų skaičius, priešmokyklinio ugdymo organizavimo modeliai 2026–2027 mokslo metais.
19. Mokykloje priešmokyklinis ugdymas organizuojamas 3 grupėse:

	Grupės pavadinimas
	Grupės 
ugdymo organizavimo
modelis
	Grupės veiklos trukmė per parą
(val.)
	Ugdymo trukmė 
Per parą
(val.) 
	Ugdomoji kalba
	Grupėje dirbantys mokytojai

	PUG „Meškučiai“
	II
priešmokyklinio ugdymo organizavimo
modelis
	4,5
	4
	Lietuvių kalba
	1 priešmokyklinio ugdymo mokytojas,
1 meninio ugdymo mokytojas,
1 logopedas,
1 specialusis pedagogas

	PUG „Boružėliai “
	XV priešmokyklinio ugdymo organizavimo modelis
	10,5
	8
	Lietuvių kalba
	2 priešmokyklinio ugdymo mokytojai,
2 meninio ugdymo mokytojai,
1 logopedas,
1 spec. pedagogas
1 socialinis pedagogas

	IUG „Drugeliai“  
	XIII ikimokyklinio ugdymo organizavimo modelis
	10,5
	8
	Lietuvių kalba
	2 priešmokyklinio ugdymo mokytojai,
2 meninio ugdymo mokytojai,
1 logopedas,
1 spec. pedagogas
1 socialinis pedagogas



20. Programos įgyvendinimo laikotarpiu vaikų, ugdomų pagal priešmokyklinio ugdymo programą, atostogos organizuojamos atsižvelgiant į bendrojo ugdymo mokykloms nustatytą mokinių atostogų laiką ir tėvų (globėjų) poreikius: 
	Rudens atostogos
	2026 m. lapkričio 2 d. – 2026 m. lapkričio 8 d.

	Žiemos (Kalėdų) atostogos
	2026 m. gruodžio 21 d. – 2027 m. sausio 3 d.

	Žiemos atostogos
	2027 m. vasario 15 d. – 2027 m. vasario 21 d.

	Pavasario (Velykų) atostogos
	2027 m. kovo 22 d. – 2027 m. kovo 29 d.

	Vasaros atostogos
	2027 m. birželio 1 d. – 2027 m. rugpjūčio 31 d.



21. Mokykla:
21.1. informuoja tėvus (globėjus) apie priešmokyklinio ugdymo organizavimą Mokykloje;
21.2. po mokymo sutarties pasirašymo vaiką įregistruoja Mokinių registre nurodant pirmąją mokinio ugdymosi dieną. Iš Mokinių registre sukauptų duomenų – vaiko vardas ir pavardė; asmens kodas; atvykimo data (pirmoji mokinio ugdymosi diena); namų adresas; grupė, į kurią vaikas atvyko; grupė, kurioje vaikas ugdosi; grupė, iš kurios vaikas išvyko; įsakymo apie išvykimą data ir numeris; Mokykla, į kurią vaikas išvyko ugdytis / mokytis, – automatiniu būdu formuojamas, o pasibaigus mokslo metams išspausdinamas ir sudaromas Mokinių abėcėlinis žurnalas;
21.3. Mokinių abėcėliniame žurnale vaikų pavardes ir vardus surašo abėcėlės tvarka. Registracijos numeriai kasmet pradedami nuo 1. Informacija atnaujinama, jei pasikeičia vaiko gyvenamosios vietos adresas, vardas arba pavardė, o buvęs įrašas išsaugomas. Tuo atveju, kai nežinoma, į kokią mokyklą vaikas yra išvykęs, gali būti įrašoma: užsienio valstybės, savivaldybės pavadinimas arba „Nežinoma“. Kitų mokslo metų Mokinių abėcėlinio žurnalo aplankas Mokinių registre formuojamas iš atitinkamais mokslo metais sukauptų vaikų duomenų, patikslinus informaciją apie vaiko grupę / klasę, kurioje jis ugdosi / mokosi, ir įrašius duomenis apie tais mokslo metais išvykusius ir atvykusius vaikus;
21.3.1. pateikia mokyklai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą, grupėse dirbančių mokytojų (priešmokyklinio ar ikimokyklinio ugdymo mokytojo (-ų), švietimo pagalbos specialisto (-ų), jeigu buvo teikta pagalba), rekomendaciją, parengtą pagal Tvarkos aprašo 1 priede pateiktą formą (toliau – Rekomendacija). Rekomendacija turi būti pasirašyta grupėje dirbančio priešmokyklinio ugdymo mokytojo (-ų) ar ikimokyklinio ugdymo mokytojo(-ų) ir patvirtinta mokyklos vadovo; 
21.3.2. namie ugdomų vaikų, tėvų (globėjų) pageidavimu ir GKK leidus, sudaro galimybę vaikui dalyvauti veiklose ar renginiuose mokykloje. 
22. Programą įgyvendina:
22.1.1. PUG „Boružėliai “ – 2 priešmokyklinio ugdymo mokytojai kartu su mokytojais, turinčiais teisę vykdyti Programos meninio, fizinio  ugdymo dalį;
22.1.2. Jungtinė bendrosios paskirties IUG „Drugeliei“ 2 ikimokyklinio  ugdymo mokytojai kartu su mokytojais, turinčiais teisę vykdyti Programos meninio, fizinio  ugdymo dalį;
22.2. „Meškučiai“ –  priešmokyklinio ugdymo mokytojas kartu su mokytoju, turinčiu teisę vykdyti Programos meninio, fizinio ugdymo dalį.
23. Priešmokyklinio ugdymo mokytojas, dirbantis grupėje:
23.1. organizuoja ugdomąją veiklą pagal Programą, atsižvelgdamas į Radviliškio rajono savivaldybės tarybos patvirtinto grupės ugdymo organizavimo modelio ypatumus, individualius vaikų poreikius. Nepriklausomai nuo grupės ugdymo organizavimo modelio, priešmokyklinio ugdymo procesas yra vientisas, neskaidomas į atskiras sritis (atskirus dalykus) ir vyksta integruotai visą modelyje nustatytą laiką;
23.2. priešmokyklinės grupės ugdomojoje veikloje naudoja PU rinkinio ,,Patirčių erdvės“ 1 ir 2 dalis;
23.3. ugdomoji veikla organizuoja, planuoja ir vertina vadovaudamasis  priešmokyklinio  ugdymo pedagogo knyga „Emis“, priešmokyklinuko pasiekimų sąsiuviniu „Emis“
23.4.  ugdomąją veiklą planuoja ilgalaikiuose (pagal Tvarkos aprašo 1 priede nustatytą formą) (metams) ir savaitiniuose (pagal Tvarkos aprašo 2 priede nustatytą formą) planuose:
23.4.1.  ilgalaikiai planai parengiami ir suderinami su kuruojančiu mokyklos vadovu iki rugpjūčio 30 d.; 
23.4.2. savaitiniai planai ateinančiai savaitei rengiami iki einamosios savaitės penktadienio.
23.5.  siekdamas dermės ir ugdymo tęstinumo tarp priešmokyklinio ir pradinio ugdymo programų, yra susipažinęs su pirmos klasės ugdymo programos nuostatomis, skirtomis pirmai–antrai klasei;
23.6. vertina vaikų pažangą ir pasiekimus vadovaudamasis Programa 2 kartus per metus pagal Tvarkos aprašo 3 priede nustatytą formą.
23.6.1.  per 4 savaites nuo Programos įgyvendinimo pradžios (iki rugsėjo 30 d.), atlieka vaikų pirminį pasiekimų vertinimą ir aptaria jį su tėvais (globėjais);
23.6.2. įgyvendinęs Programą, iki gegužės 31 d. atlieka vaikų galutinį pasiekimų vertinimą, aptaria jį su tėvais (globėjais) ir parengia Rekomendaciją pagal Tvarkos aprašo 4 priede nustatytą formą;
23.6.3. vaiko pasiekimus fiksuoja vaiko pasiekimų apraše ( aplanke, skaitmeninėse laikmenose)
23.6.4. vaikų pažangą Programos įgyvendinimo laikotarpiu vertina nuolat, pasirinkdamas vertinimo būdus ir metodus;
23.6.5.  vaiko, turinčio specialiųjų ugdymosi poreikių, pasiekimus vertina kartu su mokyklos vaiko gerovės komisija, aptaria su tėvais (globėjais) ir parengia Rekomendaciją pagal Tvarkos aprašo 4 priede nustatytą formą, skirtą mokyklai, vykdančiai pradinio ugdymo programą, ar kitam švietimo teikėjui, kuris vykdys pradinio ugdymo programą, ir mokyklos vaiko gerovės komisijai;
23.6.6.  ugdymą namie organizuoja laikantis ugdymo proceso organizavimo higienos reikalavimų, atsižvelgiant į vaiko sveikatos būklę ir organizmo funkcines galimybes, mokyklos vadovo patvirtintą ir su vienu iš mokinio tėvų (globėjų) suderintą individualų ugdymo tvarkaraštį, bet ne mažiau kaip 2 kartus per savaitę;
23.6.7. ugdantis vaiką namie, ne rečiau kaip kartą per 3 mėnesių laikotarpį namie ugdomo vaiko ugdymo rezultatus aptaria kartu su tėvais (globėjais) ir mokyklos vaiko gerovės komisija;
23.6.8. priešmokyklinio ugdymo mokytojas ar ikimokyklinio ugdymo mokytojas, ugdantis vaiką namie, vaikų ugdymosi pažangą ir pasiekimus vertina nuolat, pasirinkdamas vertinimo būdus ir metodus, vaikų pasiekimus fiksuoja vaiko pasiekimų apraše (aplankale, skaitmeninėje laikmenoje ar kt.) Ne rečiau kaip 2-3 per metus pagal Tvarkos aprašo 3 priede nustatytą formą, aptaria kartu su tėvais (globėjais) ir mokyklos vaiko gerovės komisija; 
23.6.9. atlieka kitus darbus, nurodytus jo pareigybės aprašyme, kuris rengiamas atsižvelgiant į Priešmokyklinio ugdymo pedagogo pavyzdinį pareiginį aprašą, patvirtintą Lietuvos Respublikos švietimo ir mokslo ministro 2003 m. lapkričio 10 d. įsakymu Nr. ISAK-1581 „Dėl Priešmokyklinio ugdymo pedagogo pavyzdinio pareiginio aprašo patvirtinimo“, ir į Pavyzdinį auklėtojo pareigybės aprašymą, patvirtintą Lietuvos Respublikos švietimo ir mokslo ministro 2005 m. lapkričio 11 d. įsakymu Nr. ISAK-2249 „Dėl Pavyzdinio auklėtojo pareigybės aprašymo patvirtinimo“.

IV SKYRIUS
PRIEŠMOKYKLINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU ARBA ESANT APLINKYBĖMS MOKYKLOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU

24. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei (toliau – ypatingos aplinkybės) laikotarpiu arba esant aplinkybėms mokykloje, dėl kurių priešmokyklinis ugdymas negali būti organizuojamas (mokykla yra dalykų brandos egzaminų centras, vyksta remonto darbai mokykloje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).
25. Mokyklos direktorius numato ugdymo organizavimo gaires (toliau gaires) dėl ugdymo ypatingų aplinkybių laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu ugdymo būdu grupėse ( vyksta remonto darbai mokykloje ir kt.) keičiama nustatyta ugdymo trukmė, nustatytas ugdymo pradžios ir pabaigos laikas, ugdymo procesas perkeliama į kitas aplinkas. 
26.  Mokyklos direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, priima sprendimus:
26.1. laikinai koreguoti ugdymo proceso įgyvendinimą:
26.1.1. keičiant nustatytą ugdymo trukmę;
26.1.2. keičiant nustatytą ugdymo pradžios ir pabaigos laiką;
26.1.3. ugdymo procesą perkeliant į kitas aplinkas;
26.1.4. priimant kitus aktualius ugdymo proceso ir vidaus bei darbo tvarkos (pvz., dėl veido kaukių dėvėjimo ir pan.) organizavimo sprendimus, mažinančius / šalinančius pavojų mokinių sveikatai ir gyvybei.
26.2. laikinai stabdyti ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupėse kasdieniu mokymo proceso organizavimo būdu nei nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas mokyklos direktoriaus sprendimu gali būti laikinai stabdomas 1–2 darbo dienas. Mokyklos direktorius sprendimą dėl ugdymo proceso stabdymo raštu derina su Radviliškio rajono savivaldybės administracijos direktoriumi ar jo įgaliotu asmeniu;
26.3. valstybės, savivaldybės lygiu priėmus sprendimą ugdymą organizuoti nuotoliniu mokymo būdu, mokykla:
26.3.1. vadovaujasi mokyklos parengtomis gairėmis dėl ugdymo organizavimo ypatingomis aplinkybėmis ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo procesu grupėje;
26.3.2. vadovaujasi Mokymo nuotoliniu ugdymo proceso organizavimo būdu kriterijų aprašo, patvirtinto Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“, rekomendacijomis dėl priešmokyklinio ugdymo organizavimo;
26.3.3. įvertina, ar visi vaikai gali dalyvauti ugdymo procese ne grupėje, susitaria dėl galimų šios problemos sprendimo būdų, pasirinkimo alternatyvų, galimos pagalbos priemonių. Svarbu, kad visi vaikai turėtų priėjimą prie mokymosi išteklių. Pastebėjus, kad vaiko namuose nėra sąlygų ugdytis, sudaromos sąlygos ugdytis mokykloje, jeigu mokykloje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti mokykloje, mokykla sprendimus suderina su Radviliškio rajono savivaldybės administracijos direktoriumi ar jos įgaliotu asmeniu, ugdymo proceso organizavimas laikinai perkeliamas į kitas saugias patalpas;
26.3.4. susitaria su atsakingais darbuotojais dėl vaikų emocinės sveikatos stebėjimo, taip pat vaikų, turinčių specialiųjų ugdymosi poreikių, ugdymo specifikos ir švietimo pagalbos teikimo;
26.3.5. skiria ne mažiau kaip 50 procentų ugdymo procesui numatyto laiko (per savaitę ir (ar) mėnesį) sinchroniniam ugdymui ir ne daugiau kaip 50 procentų – asinchroniniam ugdymui;
26.3.6. pertvarko ugdymo pagal Programą veiklų tvarkaraštį, pritaikydama jį ugdymo procesui organizuoti nuotoliniu mokymo būdu: konkrečios grupės tvarkaraštyje numato sinchroniniam ir asinchroniniam ugdymui skiriamą laiką. Galima nepertraukiamo sinchroninio ugdymo trukmė per dieną – iki 1 val.;
26.3.7. susitaria ir suderina su mokytojais (priešmokyklinio ugdymo mokytojais, ikimokyklinio ugdymo mokytojais, ikimokyklinio ugdymo meninio ir fizinio ugdymo mokytojais, neformaliojo švietimo mokytojais, pagalbos mokiniui specialistais, valstybinės ar užsienio kalbos mokytojais ar kt.) dėl tarpusavio bendradarbiavimo, ugdymo turinio integracijos, kad asinchroniniu būdu vykdomas ugdymo procesas būtų įvairus ir prasmingas: tikslingas tiesioginio transliavimo internetu ar televizijoje veiklų stebėjimas, užduočių atlikimas ir t. t., atsižvelgiant į vaikų galimybes ir amžiaus ypatumus;
26.3.8. susitaria, kaip bus skiriamos ugdymosi užduotys, kaip pateikiama ugdymui(si) reikalinga medžiaga ar informacija, kada ir kokiu būdu vaikai kartu su tėvais (globėjais) gali paprašyti mokytojo pagalbos ir paaiškinimų, kiek vaikai turės skirti laiko užduotims atlikti, kaip reguliuojamas jų krūvis, kaip suteikiamas grįžtamasis ryšys vaikams, jų tėvams (globėjams) ir fiksuojami pasiekimai ir pan.;
26.3.9. paskiria atsakingą asmenį (-is), kuris (-ie) teiks bendrąją informaciją apie ugdymosi proceso organizavimo tvarką, švietimo pagalbos teikimą ar komunikuos kitais svarbiais klausimais (pvz., informacinių komunikacinių technologijų perdavimas vaikų tėvams (globėjams), pagalbos teikimas diegiant, naudojantis informacinių technologijų programomis ar pan.) tol, kol neišnyksta ypatingos aplinkybės ar aplinkybės mokykloje, dėl kurių ugdymo procesas negalėjo būti organizuojamas kasdieniu ugdymo būdu grupėje. Informacija apie tai skelbiama mokyklos tinklalapyje;
26.3.10. sudaro planą, kaip pasibaigus ypatingoms aplinkybėms grįžti prie įprasto ugdymo proceso organizavimo. 

V SKYRIUS 
BAIGIAMOSIOS NUOSTATOS

27. Programa finansuojama iš valstybės biudžeto, vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, savivaldybių biudžetų, rėmėjų ir kitomis lėšomis. 

_________________

PRIEŠMOKYKLINIO AMŽIAUS VAIKŲ PASIEKIMŲ VERTINIMAS  PAGAL KOMPETENCIJAS

	
	2026 m. rugsėjo mėn.
	2027 m. gegužės
 mėn.

	

 _____________________________________
                 Vaiko vardas, pavardė, amžius                                              
                                                                                                  
	Iki pagrindinio lygio
	Pagrindinis lygis
	Virš pagrindinio lygio
	Iki pagrindinio lygio
	Pagrindinis lygis
	Virš pagrindinio lygio

	KOMUNIKAVIMO K.
Žodžiais, simboliais perteikia informaciją apie gamtos objektus bei reiškinius; vartoja paprasčiausias gamtamokslines sąvokas; kelia, formuluoja klausimus apie gyvąją ir negyvąją gamtą; kasdienėse situacijose, naudodami verbalines ir neverbalines komunikavimo priemones, vaikai ugdosi gebėjimus suprasti, surasti, pritaikyti ir perteikti kitiems informaciją; atpažįsta įvairiais būdais pateiktą matematinę informaciją (įvardina skaičių pavadinimus, atsako į klausimus (daugiau? mažiau? tiek pat / po lygiai ir pan.), naudoja matematines sąvokas, simbolius); įvairiomis priemonėmis ir būdais (žodžiu, garsu, vaizdu) kuria ir pateikia matematinę informaciją; renka, fiksuoja (įvairiais simboliais) duomenis pagal vieną požymį, pasirinktu būdu juos pristato; komunikuoja ir save pristato įvairiomis meno kalbos bei raiškos priemonėmis, perteikdami išgyventas ar sumanytas situacijas, idėjas, emocijas; žaisdamas ar ką kita veikdamas dalinasi savo menine raiška su kitais; apibūdina savo jausmus ir emocijas, kylančias įvairių veiklų metu; pasakoja apie save, savo patirtis, jausmus ir aplinką; klauso kitų vaikų pasakojimų; pristato/dalinasi, ką pastebėjo, sužinojo ir suprato; žodiniame/vaizdiniame pranešime naudoja piešinius ir simbolius; komunikuoja su bendraamžiais ir suaugusiais skirtingose situacijose.
	
	
	
	
	
	

	KULTŪRINĖ K.
Suvokia gamtos objektų svarbą etninėje kultūroje; per patirtines kultūrines veiklas vaikai  išbando kūrėjo, atlikėjo, kultūros stebėtojo ir vartotojo vaidmenis; dalijasi įspūdžiais apie tautinių raštų ornamentus, mozaikas, kuria jas; susipažinę su kai kurių Lietuvos kūrėjų bei atlikėjų kūryba, dalijasi savo įspūdžiais apie kūrinių įvairovę; žaisdami, tyrinėdami, dalyvaudami kultūriniuose renginiuose, vaikai suvokia etninę kultūrą, perima pagrindinių Lietuvos valstybinių švenčių tradicijas, jas pritaiko ir puoselėja artimoje aplinkoje; priima ir socialiniu elgesiu apreiškia šeimos vertybes; per patirtį tyrinėja savo tautos kultūrą, lygina su kitų artimoje aplinkoje stebimų tautų kultūrų apraiškomis; analizuoja ir interpretuoja kultūros artefaktus (nuotraukas, senus daiktus, knygas ir kt.).
	
	
	
	
	
	

	KŪRYBIŠKUMO K. 
Kurdamas tariasi su kitais, dalinasi sumanymais; apmąsto savo kūrybinį darbą, svarsto, kas pavyko, o ką reikėtų tobulinti; kūrybos rezultatus pristato pasirinktu arba pasiūlytu būdu; klausinėdami, dalindamiesi savo sumanymais, vaikai  įgyvendina idėjas, savaip interpretuoja reiškinius ir įvykius, modeliuoja, fantazuoja, kuria istorijas, siužetus ar pasakojimus; domisi, klausinėja, tyrinėja kasdienines matematines situacijas; siūlo užduoties atlikimo idėją ir/ar sprendimą, būdą; skaičiuojant, matuojant taiko paties pasirinktus būdus ir priemones; susidūręs su sunkumais, padrąsintas tęsia pradėtą veiklą; įvairiais būdais dalinasi įspūdžiais apie veiklos eigą, rezultatus, atradimus; kurdami savo sumanymus išbando įvairias dailės priemones, muzikos instrumentus ir kitus garso šaltinius, judesius bei vaidybinius elementus, kurie skatina improvizuoti, akomponuoti ir komponuoti; kelia klausimus, dalinasi savo meniniais sumanymais artimoje aplinkoje, ugdymo įstaigoje ir svarsto, kaip įgytą meninę patirtį panaudoti už jos ribų; vadovaudami žaidimui ar veiklai, siūlo taisyklių pakeitimus; kūrybiškai taiko žinias apie šeimą, valstybę, istorinius įvykius, darbinę veiklą, ekonominius santykius ir aplinką; savaip aiškina stebimus socialinio ir pilietinio gyvenimo reiškinius; įsivaizduoja savo ateitį, fantazuoja ir kuria istorijas; žaidybinėse situacijose modeliuoja ir inicijuoja šeimos ir/ar ekonominių santykių situacijas.
	
	
	
	
	
	

	PAŽINIMO K.
Visais pojūčiais tyrinėja artimiausią aplinką; pastebi gamtos objektų požymius, remdamasis jais lygina, grupuoja, klasifikuoja; atlieka ir paaiškina paprasčiausią savo sumanytą ar aptartą tyrimą; žaisdami, tyrinėdami sieja kalbos garsus su jų simboliais, atpažįsta daugelį spausdintinių (didžiųjų) raidžių, skaito nesudėtingus pavienius žodžius, trumpus sakinius; spausdintinėmis raidėmis užrašo dažnai matomus žodžius, savo vardą, atlieka matematines procedūras (skaičiuoja, palygina, grupuoja, klasifikuoja, išrikiuoja, išmatuoja); kelia klausimus, įvardina problemas, ieško sprendimo būdų; paaiškina atliktus veiksmus, remdamiesi ankstesne patirtimi, svarsto, ką kitą kartą darytų kitaip; smalsaudami, dalyvaudami organizuotose veiklose, vaikai tiesiogiai stebi, tyrinėja artimiausią aplinką, kartu su kitais skiria, lygina, grupuoja, analizuoja gamtamokslinio, kalbinio, matematinio, meninio, visuomeninio, sveikatos ir fizinio ugdymosi sričių daiktus ir reiškinius pagal jiems būdingus lengvai pastebimus požymius, mokosi juos apibūdinti; vaikai pažįsta save ir kitus, atpažįsta ir pasakoja, kas yra sveikata, sveika gyvensena, saugumas; judėdami atranda kūno galimybes, žaisdami judriuosius ir sportinius žaidimus, kurdami judesių junginius tyrinėja savo kūno galimybes; tyrinėja savo ir kitų tautų kultūros bei valstybingumo apraiškas, savo krašto praeities įvykius, geografinę aplinką bei joje vykstančius pokyčius; orientuojasi laiko tėkmėje (pvz., vakar, šiandien, rytoj, prieš tai, dabar, vėliau) ir įvykių nuoseklume; pradeda naudoti amžiaus tarpsniui pritaikytus žemėlapius, schematiškai vaizduoti aplinką ir žinomus maršrutus; aiškinasi pinigų reikšmę, daiktų piniginę vertę; aptaria profesijas.
	
	
	
	
	
	

	PILIETIŠKUMO K.
Pastebi žmonių veiklos poveikį gamtai; aiškinasi, kas yra gamtos ištekliai, ugdosi, stengiasi juos tausoti; dalyvauja bendruomenės veikloje, skirtoje saugoti gamtą; domisi tautosaka, etnokultūros tradicijomis, kalba, tarmėmis; savo žodžiais  nusako, ką žino apie savo tautos tradicijas ir kuo jos skiriasi nuo kitų tautų tradicijų, su kuriomis yra susidūrę; dalijasi idėjomis; atlikdamas veiksmus, tariasi dėl veikimo būdų; priima kitų siūlomus sprendimus, rodo iniciatyvą išspręsti problemą arba randa sprendimą, kuris tinka visiems; kartu su kitais ruošiasi ir dalyvauja kūrybiniuose projektuose, koncertuose, Lietuvos valstybinių švenčių renginiuose ir atlieka juose pasirinktą vaidmenį (groja, dainuoja, vaidina, šoka ar pan.); aptardami gyvenimiškas situacijas, vaikai skiria pilietišką ir nepilietišką, tinkamą ir netinkamą elgesį, aptaria svarbiausius susitarimus, elgesio taisykles ir jų laikosi; bendradarbiauja su kitais bendrose veiklose, paiso savo ir kitų poreikių, stengiasi gerbti kito nuomonę, ieško visiems tinkamo sprendimo, puoselėja vertybes (pagarbą, draugystę ir pan.); elgesiu ir darbais prisideda prie grupės gerovės; tausoja ir tvarko savo, kitų žmonių ir bendrus daiktus; formuojasi atsakingo vartojimo nuostatas ir įpročius; samprotauja, kaip žmonių gyvenimas ir veikla veikia aplinką; nusako ir interpretuoja artimoje aplinkoje stebimas pilietinės visuomenės ir Lietuvos valstybingumo apraiškas; vaizduoja Lietuvos valstybinę vėliavą; aktualią praeitį, sieja su dabartiniu gyvenimu.
	
	
	
	
	
	

	SKAITMENINĖ K.
Naudodamiesi prieinamomis skaitmeninėmis priemonėmis ieško informacijos, stebi ir tyrinėja, piešia, kuria, žaidžia ugdomuosius žaidimus, fiksuoja savo atradimu; vaikai mokosi atsakingai, saugiai ir etiškai naudotis įvairiais skaitmeniniais įrenginiais, technologijomis ir bendrauti skaitmeninėje erdvėje; atlieka praktines užduotis skaitmeniniais įrenginiais (nupiešia, nuspalvina piešinį, įdainuoja, nufotografuoja, nufilmuoja ir pan.); atpažįsta piešiniais, žodžiais, simboliais pateiktas sekas; pastebi ir įvardina dėsningumus, juos pratęsia; naudodami įrašymo technologijas pradeda kurti paprasčiausią skaitmeninį turinį (pvz. muziką, filmukus), išbando technologijas bendravimui, bendradarbiavimui, dalinasi bendravimo patirtimi; naudodamiesi prieinamomis skaitmeninėmis technologijomis (planšetiniu kompiuteriu, išmaniuoju telefonu, interaktyviu ekranu, programėlėmis ir pan.), vaikai peržiūri skaitmeninį turinį, ieško informacijos, piešia, kuria, žaidžia ugdomuosius žaidimus, tyrinėja (pvz., žemėlapį, artimosios aplinkos objektus ir reiškinius); tausoja ir laikantis susitarimų naudoja skaitmeninius įrenginius; savo tautos ir kitų kultūrų tradicijų, aktualios praeities ir geografinės aplinkos tyrinėjime panaudoja skaitmeninį turinį.
	
	
	
	
	
	

	SOCIALINĖ, EMOCINĖ IR SVEIKOS GYVENSENOS K. 
Paaiškina, ko reikia žmogui, kad jis gyventų, gerai jaustųsi, būtų sveikas; artimiausioje aplinkoje, gamtoje elgiasi atsakingai ir saugiai; atsakingai ir saugiai naudojasi priemonėmis, laikosi jam suprantamos gyvybės saugojimo etikos; reflektuoja savo pomėgius, nusakydami, ką daryti patinka, o ko – nepatinka, suvokia savo augimą bei vietą šeimoje, ugdymo įstaigos bendruomenėje, pasaulyje; atlikdamas matematinius veiksmus tariasi, diskutuoja su kitais; dalinasi savo veiksmais bendrame grupės darbe, priima kitų sprendimus; susidūręs su sunkumais atliekant matematines procedūras prašo pagalbos ar kitiems padeda; žaisdami, tyrinėdami aplinką, aptardami įvairias situacijas, vaikai plėtoja savimonės gebėjimus: supranta mimika ir kūno kalba reiškiamas emocijas, į jas reaguoja, apmąsto ir nusako savo jausmus, emocijas, supranta saugaus elgesio taisyklių svarbą atitinkamose situacijose, mokosi jų laikytis, rūpinasi sveikata pasitelkę fizinį aktyvumą, supranta sveikos mitybos svarbą sveikatai; tyrinėja savo paties augimą, juo džiaugiasi; elgiasi draugiškai su bendraamžiais; bendrauja su skirtingais nei jis / ji, žaidžia kartu; bando suprasti žmones ir priima jų įvairovę; demonstruoja įtraukų elgesį; pastebi, kur gali prisidėti, padėti kitiems; pradeda matyti ne tik savo, bet ir kitų poreikius; ugdosi socialiniame gyvenime aktualius jausmus: savigarbą, pasitikėjimą, pagarbą, rūpestį, atjautą, atsakomybės jausmą ir kt.



	
	
	
	
	
	


  Priešmokyklinio ugdymo mokytoja :















PRIEŠMOKYKLINIO UGDYMO PEDAGOGO (-Ų)  REKOMENDACIJA

_________________________________________
(Mokyklos pavadinimas)

_________________ Nr. ______
(Data)
Vaiko vardas ir pavardė _______________________________________________
Gimimo data _______________________________________________________
Ugdymosi kalba_____________________________________________________
Gimtoji kalba _______________________________________________________

Mokyklos kontaktai (telefono numeris, el. pašto adresas, miestas)
________________________________________________________________________________
Vaiko pasiekimai – kompetencijos, baigus Priešmokyklinio ugdymo bendrąją programą:
1. Socialinė kompetencija ________________________________________________________________________________
2. Sveikatos kompetencija
________________________________________________________________________________
3. Pažinimo kompetencija
________________________________________________________________________________
4. Komunikavimo kompetencija
________________________________________________________________________________
5. Meninė kompetencija
________________________________________________________________________________

6. Teikta švietimo pagalba (jos rezultatai) ir rekomendacija dėl švietimo pagalbos tęstinumo 
________________________________________________________________________________
________________________________________________________________________________
7. Kita svarbi informacija (pvz., adaptacija grupėje, lankomumas ir kt.)
____________________________________________________________________________

IŠVADA dėl tolesnio vaiko ugdymo pagal priešmokyklinio ugdymo bendrąją programą arba pagal pradinio ugdymo programą teikiama apibendrinus visų metų vaiko vertinimus pagal Priešmokyklinio ugdymo bendrąją programą, pažangą ir pasiekimus:
___________________________________________________________________________   
____________________________________________________________________________
Mokyklos vadovas      _________________         ________________________________________
                                            (Parašas)		(Vardas ir pavardė)

Priešmokyklinio ugdymo mokytojas (-ai) ______________   
                                                                         (Parašas)	                   (Vardas ir pavardė) ____________________________
